## Dohoda o finančnej zábezpeke uzatvorená podľa

**§ 51 Občianskeho zákonníka v znení neskorších predpisov**

## č. 14/EKO/HLZ/2021

Účastníci dohody:

## MESTO STARÁ TURÁ

**zastúpené: PharmDr. Leopold Barszcz , primátor mesta**

**bankové spojenie: Slovenská sporiteľňa a. s. Stará Turá**

**číslo účtu: IBAN SK31 0900 0000 0050 6414 2174**

**IČO: 00 312 002**

/ako vlastník/

**a**

**Meno a priezvisko titul: Alžbeta Ďurčeková**

**Trvalý pobyt: Mesto Stará Turá, 916 01 Stará Turá**

**Dátum narodenia:**

/ako budúci podnájomca/

  **Čl. I.**

Mesto Stará Turá je vlastníkom bytového domu v Starej Turej, Ul. Gen. M.R. Štefánika 380, ktorého výstavba sa realizovala z prostriedkov Štátneho fondu rozvoja bývania a Ministerstva dopravy a výstavby SR.

 **Čl. II.**

1. V zmysle ustanovenia § 9 Všeobecne záväzného nariadenia mesta Stará Turá č. 1/2016 - Nar. O obecných bytoch sa budúci podnájomca zaväzuje uhradiť vlastníkovi pred uzatvorením podnájomnej zmluvy na byt č. 1 v bytovom dome súp. č. 380 na Ul. Gen. M.R. Štefánika 380 v Starej Turej finančnú zábezpeku vo výške šesť násobku mesačného nájomného za užívanie bytu **254,00 €** /slovom: dvestopäťdesiatštyri eur/ na úhradu nezaplateného dohodnutého nájomného, úhradu nákladov spojených s nájomným vzťahom k bytu, úhradu služieb spojených s užívaním bytu a nákladov za prípadné poškodenie bytu.

2. Lehota na podpísanie tejto dohody zo strany budúceho podnájomcu je 3 dni odo dňa jej doručenia vlastníkom.

3. Uzatvorenie podnájomnej zmluvy je viazané na zloženie finančnej zábezpeky v hotovosti do pokladne na Mestskom úrade Stará Turá najneskôr do 31.08.2021

4. Vlastník je oprávnený použiť finančnú zábezpeku vždy, keď nastanú dôvody uvedené v Čl. II. odst.1 tejto dohody, a to aj bez predchádzajúceho súhlasu budúceho podnájomcu.

5. Budúci podnájomca sa zaväzuje počas doby trvania podnájmu bytu dopĺňať finančnú zábezpeku pokiaľ sa zmluvné strany nedohodnú inak. Výška finančnej zábezpeky nesmie zostať nižšia ako je uvedené v Čl. II. odst. 1 tejto dohody. Budúci podnájomca sa zaväzuje doplniť finančnú zábezpeku do 5 dní odo dňa doručenia výzvy vlastníka na doplnenie finančnej zábezpeky.

6. V prípade skončenia podnájomného vzťahu je vlastník povinný vrátiť poskytnutú finančnú zábezpeku podnájomníkovi do 10dní v hotovosti odo dňa ukončenia podnájomného vzťahu.

V prípade použitia finančnej zábezpeky podľa Čl. II. odst.1. tejto dohody a nedoplnenia finančnej zábezpeky podľa Čl. II. odst. 5 tejto dohody bude pri vrátení finančná zábezpeka znížená o vykonané úhrady.

 **Čl. III.**

1.Účastníci dohody prehlasujú, že si dohodu prečítali, jej obsahu porozumeli, dohoda nebola uzatvorená v tiesni a na znak súhlasu s ňou ju podpísali.

2. Táto dohoda nadobúda účinnosť nasledujúcim dňom po zverejnení na webovej stránke mesta Stará Turá.

3. Dohoda sa uzatvára v 2 vyhotoveniach, z ktorých 1 obdrží vlastník a 1 obdrží budúci podnájomca.

4. Podmienky, ktoré nie sú stanovené touto dohodou, sa primerane riadia ustanoveniami Občianskeho zákonníka.

5. Táto dohoda bola zverejnená na webovom sídle mesta Stará Turá dňa:

V Starej Turej, dňa ..................

 **.............................................................. .........................................................**

 **PharmDr. Leopold Barszcz   Alžbeta Ďurčeková**

 **primátor mesta**